ปั้น ชลกร ช่วยบริหารจัดการน้ำ
เมื่อวันที่ 13 ก.ค. ที่กระทรวงศึกษาธิการ ดร.วิษณุ เครืองาม รองนายกรัฐมนตรี และ ดร.คุณหญิงกัลยา โสภณพนิช รมช.ศึกษาธิการ เปิด โครงการบริหารจัดการน้ำโดยชุมชน ตามแนวพระราชดำริ ซึ่งได้รับการสนับสนุนงบประมาณจากมูลนิธินโยบายสาธารณะไทยตั้งต้น 100 ล้านบาท เพื่อผลิตเกษตรกรทั่วประเทศในการสร้าง ชลกร คนรุ่นใหม่ที่มีความเชี่ยวชาญด้านการบริหารจัดการน้ำในชุมชนต่างๆโดย ดร.วิษณุ กล่าวเปิดงานตอนหนึ่งว่า การสร้างความเข้มแข็งให้กับชุมชน ถือเป็นการสร้างรากฐานที่สำคัญต่อการพัฒนาประเทศ ซึ่งรัฐบาลได้น้อมนำแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาปฏิบัติโดยให้ความสำคัญกับการเร่งแก้ไขปัญหาจากฐานราก โครงการบริหารจัดการน้ำโดยชุมชน ตามแนวพระราชดำริ จะช่วยสะท้อนใน 4 เรื่อง 1.การปฏิรูปการศึกษา 2.ปฏิรูปชุมชน และท้องถิ่น 3.ปฏิรูปวิทยาศาสตร์เทคโนโลยี และนวัตกรรม และ 4.ปฏิรูปสังคม อย่างไรก็ตาม โครงการนี้จะเป็นโมเดลต้นแบบการกักเก็บน้ำ รองรับน้ำฝน เพื่อใช้ประโยชน์ในการทำกิน ช่วยสร้างงาน สร้างเงิน สร้างคุณภาพชีวิตด้วยวิทยาศาสตร์เทคโนโลยีเเละนวัตกรรมดร.คุณหญิงกัลยา กล่าวว่า หัวใจสำคัญในการขับเคลื่อนโครงการนี้ให้ประสบความสำเร็จนั่นก็คือ ชุมชน ต้องมีส่วนร่วมเป็นเจ้าของ กระทรวงศึกษาจะใช้กลไกของวิทยาลัยเกษตรและเทคโนโลยีทั้ง 47 แห่ง และโรงเรียนการศึกษาพิเศษอีก 176 แห่ง ทั่วประเทศเป็นศูนย์เรียนรู้ที่สำคัญ และจะมีหลักสูตรสร้างชลกร คือ ผู้เชี่ยวชาญเรื่องน้ำ เพื่อช่วยสอนชาวบ้านให้มีความรู้เรื่องการจัดการน้ำในชุมชนด้วยตนเอง และสร้างประโยชน์จากแหล่งน้ำเพื่อชีวิตที่พอเพียง โดยมีเป้าหมายที่สำคัญคือแก้ปัญหาความยากจนอย่างยั่งยืนให้สามารถดำเนินการต่อเองได้.
ดร.วิษณุ เครืองาม รองนายกรัฐมนตรี และ ดร.คุณหญิงกัลยา โสภณพนิช รมช.ศึกษาธิการ เปิด โครงการบริหารจัดการน้ำโดยชุมชน ตามแนวพระราชดำริ เพื่อผลิตเกษตรกรทั่วประเทศในการสร้าง ชลกร คนรุ่นใหม่
บริหารจัดการน้ำ,วิษณุ เครืองาม,กัลยา โสภณพนิช,ชลกร,ผู้เชี่ยวชาญเรื่องน้ำ,โครงการบริหารจัดการน้ำโดยชุมชน,ข่าววันนี้